**TIKKURILA ESITTELEE KEVÄÄN UUTUUKSIA OMA KOTI -MESSUILLA**

Oma Koti -messuilta löytyy tuoteuutuuksia sekä tuoreita ideoita ja vinkkejä rakentamiseen, asumiseen ja remontointiin. Tikkurila Oyj esittelee osastollaan 3 b 31 useita uutuustuotteita sekä kesäkampanjansa. Alan ammattilaiset ovat vastaamassa sisä- ja ulkomaalaukseen liittyviin kysymyksiin. Oma Koti on osa Helsingin Messukeskuksessa 7.–10.4.2016 järjestettävää Kevätmessut-suurtapahtumaa.

**Tikkurilan uutuudet messuilla**

**Valtti® Plus Kesto** on uuden sukupolven kuullote, joka antaa käsitellyille puupinnoille tuplasti pidemmän huoltovälin kuin tavanomainen kuullote. Se soveltuu lautajulkisivuille, lamellihirsipinnoille, kaiteille ja aidoille.

**Valtti Plus Terassiöljy** on UV-suojattu ja erikoispigmentoitu puuöljy. Tuotteen säänkestävyys ja värinpysyvyys on erittäin hyvä. Valtti Plus Terassiöljyä on saatavilla ruskeana, kelonharmaana ja mustana.

**Kilpi Sammaleenpoistaja** on kehitetty tiili- ja huopakattojen puhdistukseen. Biohajoava puhdistusaine ruiskutetaan katolle ja jätetään vaikuttamaan. Sammal ym. kasvusto huuhtoutuu pois sään vaikutuksesta.

Suosittu Unica Akva -maali on saanut rinnalleen uuden **Unica Akva Lakan**. Puolikiiltävä ja vesiohenteinen,   
UV-suojattu lakka soveltuu puuovien ja -ikkunoiden käsittelyyn sisällä ja ulkona.

**Muuri** on täysin uudenlainen takka- ja palomuurimaali kiviainespintaisille sisäseinäpinnoille, joiden lämpötilat voivat nousta normaalia korkeammaksi.

Tikkurilan uusin inspiraatio-opas **Color Now 2016** esittelee vuoden ajankohtaisimmat sävyt. Vuoden 2016 sisustusväri on vihreä Vuono M442.

**Tikkurilan ja Ramirentin kesäkampanja**

Tikkurilan ja Ramirentin kesäkampanja jatkuu. Siihen kuuluvat kaikki Tikkurilan ulkotuotteet. Kun ostaa vähintään 50 litraa Tikkurilan ulkomaaleja, Ramirent tarjoaa 50 %:n alennuksen kampanjaan valitun alumiinitelineen tai perässä vedettävän henkilönostimen vuokrasta. Kampanja-aika on 18.4.–30.9.2016.

**Tekijäpankki tutuksi**

Tikkurilan Tekijäpankista löytyy osaavat ja luotettavat tekijät kotitalouksien remontti- ja maalaustöihin.

**Lisätietoja:**

Tanja Peltola, markkinointikoordinaattori, markkinointi, BU Finland, Tikkurila Oyj

Puh. 020 191 2147, matkapuh. 040 765 4702

S-posti tanja.peltola(at)tikkurila.com

[www.tikkurila.fi/kotimaalarit/tuotteet](http://www.tikkurila.fi/kotimaalarit/tuotteet)

[www.tikkurila.fi/ramirent](http://www.tikkurila.fi/ramirent)

[www.tikkurila.fi/tekijapankki](http://www.tikkurila.fi/tekijapankki)

**Kuvia:** [Oma\_Koti\_2016](http://213.138.147.67/tikkurila/Login.jsp?colID=TaKWu3We)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Login.jsp?colID=TaKWu3We>

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.* [*www.tikkurilagroup.fi*](https://mail.tikkurila.com/owa/redir.aspx?SURL=2ihYdy335drmFdxm-uufpXCUmWG2CUF5bkabCHwiMEJ60G_GzyfSCGgAdAB0AHAAOgAvAC8AdwB3AHcALgB0AGkAawBrAHUAcgBpAGwAYQBnAHIAbwB1AHAALgBmAGkA&URL=http%3a%2f%2fwww.tikkurilagroup.fi)